  Анжелика Тихонова корреспондент Пересьёслы но сӧсыръёслы элькун юрт-интернатын корнавирус инфекци вӧлмонэз алон но мӧйыосты утён понна 27-тӥ оштолэзьысен 10-тӥ куарусёнозь ватсаса сюбегатонъёс пыртӥзы. Сыӵе пумкылъян Удмуртилэн тӧроезлэн Александр Бречаловлэн косэмезъя кутӥзы, ивортэ элькун тӧролэн но кивалтэтлэн пресс-службазы. Юртэ ужасьёс сюбегатонъёс дыръя доразы уз бертылэ. Коронавирусэн черлан учыръёс интернатын ӧвӧл. Ми нуналлы быдэ югдурез чакласьком. Пересьёслы интернатъёсамы 65 ареслэсь мӧйыос уло. Психоневрологической интернатъёсын - 18 аресысен … Отын уен-нуналэн уло. Инфекциез пыртонлэсь утиськон понна али кык арня ӵоже отын ужасьёс доразы уз бертылэ Татьяна Чуракова, Удмуртиысь мерлыко политикая но ужъя министрТуннэ нуналлы элькунамы пересьёслы но сӧсыръёслы элькун юрт-интернатлэн укмыс филиалъёсыз ужало. Отын оглом 2 сюрс 815 адями улэ.  Сюбегатон ужрадъёс дыръя соосын 526 адями ужалоз. Интернатъёсын улӥсьёслэсь тазалыксэс уен-нуналэн чакласа возё. Ужасьёсты коронавирус инфекцилы котькуд нунал эскеро. Та дыре куноосты мерлыко ужъюртъёсы пыраны уг лэзё. Отын улӥсьёсты но палэнэ потанлэсь ало.  Тодэ вайытом, 27-тӥ оштолэзе элькунысьтымы эшшо вить адямилэсь коронавирус инфекциез шараязы.  Тегъёс: Тазалык Ижкар Удмуртия коронавирус тазалыкезутён ТатьянаЧуракова арлыдоос  